cyanic-selkie/wikianc huggingface dataset:
Ούννοι
Κυβέρνηση
Ο πρώτος Ούννος ηγεμόνας γνωστός με το όνομά του είναι ο Ουλντίν. Ο Tόμπσον θεωρεί την ξαφνική εξαφάνισή του μετά την αποτυχία του στον πόλεμο ως ένδειξη ότι η Ουννική βασιλεία ήταν τότε «δημοκρατική» και όχι μόνιμος θεσμός. Ο Κιμ, ωστόσο, υποστηρίζει ότι ο Ουλντίν είναι στην πραγματικότητα ένας τίτλος και ότι πιθανότατα ήταν απλώς ένας υποβασιλέας. Ο Πρίσκος αποκαλεί τον Αττίλα «βασιλέα» ή «αυτοκράτορα» (βασιλεύς), αλλά είναι άγνωστο ποιον εγχώριο τίτλο μετέφραζε. Με εξαίρεση την αποκλειστική εξουσία του Αττίλα οι Ούννοι είχαν συνήθως δύο ηγεμόνες. Ο ίδιος ο Αττίλας διόρισε αργότερα τον γιο του Έλλακ ως συμβασιλέα. Τους υποτελείς των Ούννων λαούς οδηγούσαν οι δικοί τους βασιλιάδες.
Ο Πρίσκος κάνει λόγο επίσης για «επίλεκτους άντρες» ή λογάδες, που αποτελούσαν μέρος της κυβέρνησης του Αττίλα, αναφέροντας πέντε από αυτούς. Μερικοί από τους «επίλεκτους» φαίνεται ότι επιλέχθηκαν λόγω καταγωγής, άλλοι λόγω αξία. Ο Tόμπσον υποστήριξε ότι αυτοί οι «επίλεκτοι άντρες» «ήταν ο αρμός πάνω πάνω στον οποίο βασιζόταν ολόκληρη η διοίκηση της αυτοκρατορίας των Ούννων». Υποστηρίζει την ύπαρξή τους στην κυβέρνηση του Ουλντίν και ότι ο καθένας είχε τη διοίκηση αποσπασμάτων του Ουννικού στρατού και κυβερνούσε συγκεκριμένα τμήματα της Ουννικής αυτοκρατορίας, όπου ήταν επίσης υπεύθυνος για τη συλλογή φόρων και προμηθειών. Ο Μένχεν-Χέλφεν ωστόσο υποστηρίζει ότι η λέξη λογάδες υποδηλώνει απλώς εξέχοντα άτομα και όχι μια σταθερή τάξη με σταθερά καθήκοντα. Ο Κιμ επιβεβαιώνει τη σημασία των λογάδων για τη διοίκηση των Ούννων, αλλά σημειώνει ότι υπήρχαν διαφορές στην ιεραρχία μεταξύ τους και υποδηλώνει ότι το πιθανότερο ήταν ότι ήταν κατώτεροι αξιωματούχοι που συγκέντρωναν φόρους. Υποστηρίζει ότι διάφοροι Ρωμαίοι που είχαν αυτομολήσει στους Ούννους μπορεί να εργάζονταν σε ένα είδος αυτοκρατορικής γραφειοκρατίας.
Τέχνη και υλικός πολιτισμός
Τα αρχαιολογικά ευρήματα απέφεραν μεγάλο αριθμό καζανιών, που από την εργασία του Πάουλ Ράινεκε το 1896 έχουν αναγνωριστεί ότι είχαν παραχθεί από τους Ούννους. Αν και συνήθως περιγράφονται ως «oρειχάλκινα καζάνια», τα καζάνια κατασκευάζονταν συνήθως από χαλκό, που ήταν γενικά κακής ποιότητας. Ο Μένχεν-Χέλφεν απαριθμεί 19 γνωστά ευρήματα Ουννικών καζανιών από όλη την Κεντρική και Ανατολική Ευρώπη και τη Δυτική Σιβηρία. Από την κατάσταση των χάλκινων χυτεύσεων συμπεραίνει ότι οι Ούννοι δεν ήταν πολύ καλοί μεταλλουργοί και ότι είναι πιθανό τα καζάνια να χυτεύθηκαν στις ίδιες τοποθεσίες όπου βρέθηκαν. Έχουν διάφορα σχήματα και μερικές φορές απαντώνται μαζί με αγγεία διαφόρων άλλων προελεύσεων. Ο Μένχεν-Χέλφεν υποστηρίζει ότι τα καζάνια ήταν μαγειρικά σκεύη για το βράσιμο του κρέατος, αλλά το γεγονός ότι πολλά βρέθηκαν αποθηκευμένα κοντά σε νερό και γενικά δεν ήταν σε ταφές μπορεί να υποδηλώνει επίσης θρησκευτική χρήση. Τα καζάνια φαίνεται να προέρχονται από αυτά που χρησιμοποιούσαν οι Σιονγκ-νου. Ο Αμμιανός αναφέρει επίσης ότι οι Ούννοι είχαν σιδερένια ξίφη. Ο Tόμπσονείναι δεν πιστεύει ότι τα κατασκεύαζαν οι ίδιοι, αλλά ο Μένχεν-Χέλφεν υποστηρίζει ότι «η ιδέα ότι οι Ούννοι ιππείς πολέμησαν μέχρι τα τείχη της Κωνσταντινούπολης και μέχρι το Μάρνη με ανταλλαγμένα και κατειλημμένα ξίφη είναι παράλογη».
Τόσο οι αρχαίες πηγές όσο και τα αρχαιολογικά ευρήματα από τάφους επιβεβαιώνουν ότι οι Ούννοι φορούσαν περίτεχνα διακοσμημένα χρυσά ή επίχρυσα διαδήματα. Ο Μένχεν-Χέλφεν απαριθμεί συνολικά έξι γνωστά Ουννικά διαδήματα. Οι γυναίκες των Ούννων φαίνεται ότι φορούσαν επίσης περιδέραια και βραχιόλια από εισαγόμενες χάντρες από διάφορα υλικά. Η μεταγενέστερη κοινή πρώιμη μεσαιωνική πρακτική της διακόσμησης κοσμημάτων και όπλων με πολύτιμους λίθους φαίνεται να προέρχεται από τους Ούννους. Είναι επίσης γνωστό ότι κατασκεύαζαν μικρούς καθρέφτες ενός αρχικά κινέζικου τύπου, που συχνά φαίνεται να έχουν σπάσει σκόπιμα όταν τοποθετούνταν σε τάφους.
Ο Αμμιανός αναφέρει ότι οι Ούννοι δεν είχαν κτίρια, αλλά στη συνέχεια ότι είχαν σκηνές και κάρα. Ο Μένχεν-Χέλφεν πιστεύει ότι οι Ούννοι πιθανότατα είχαν «σκηνές από τσόχα και δέρμα προβάτου»: ο Πρίσκος αναφέρει κάπου τη σκηνή του Αττίλα και ο Ιορδάνης αναφέρει ότι ο Αττίλας βρισκόταν σε μια μεταξωτή σκηνή. Ωστόσο από τα μέσα του πέμπτου αιώνα οι Ούννοι είναι επίσης γνωστό ότι είχαν μόνιμα ξύλινα σπίτια, που ο Μένχεν-Χέλφεν πιστεύει ότι χτίστηκαν από τους Γότθους υπηκόους τους.
Γλώσσες
Στην Αυτοκρατορία των Ούννων ομιλούντο διάφορες γλώσσες. Υπό τον Αττίλα η Γοτθική ήταν η λίνγκουα φράνκα της ελίτ των Ούννων. Με βάση κάποια ετυμολογική ερμηνεία των λέξεων στράβα και μέδος και μεταγενέστερη ιστορική εμφάνιση, οι άλλες γλώσσες θεωρείται ότι περιλαμβάνουν μια μορφή προσλαβικής γλώσσας.
Οι αρχαίες πηγές είναι σαφείς ότι υπήρχε μια ουννική γλώσσα, αλλά δεν υπάρχει γενική συναίνεση σχετικά με την ακριβή προέλευση και τις συγγένειές της. Οι γραπτές πηγές Πρίσκος και Ιορδάνης διασώζουν λίγα μόνο ονόματα και τρεις λέξεις (μέδος, κάμος, στράβα) της γλώσσας των Ούννων, που έχουν μελετηθεί επί ενάμιση αιώνα. Οι ίδιες οι πηγές δεν δίνουν τη σημασία κανενός ονόματος, μόνο των τριών λέξεων. Μερικοί συγγραφείς υποστηρίζουν ότι μπορεί ν' ανήκε ή να είχε σχέση με τις τουρκικές γλώσσες. Άλλοι υποστηρίζουν ότι δεν φαίνεται να είναι τουρκική, αλλά διάλεκτος από τις ινδοευρωπαϊκές γλώσσες, παρόμοια με τη Σλαβική και τη Δακική.
Από τις παραδοσιακά αξιοσημείωτες μελέτες είναι εκείνη του Πρίτσακ (Ουκρανός ιστορικός 1919-2006) του 1982, "Η Ουννική Γλώσσα της Φυλής του Αττίλα", που αναλύοντας 33 σωζώμενα προσωπικά ονόματα κατέληγε "δεν ήταν τουρκική γλώσσα αλλά μεταξύ Τουρκικής και Μογγολικής, κατά πάσα πιθανότητα πλησιέστερη στην πρώτη παρά στην τελευταία. Η γλώσσα είχε ισχυρούς δεσμούς με την Πρωτοβουλγαρική γλώσσα και τη σημερινή γλώσσα της Τσουβασίας, αλλά είχε επίσης σημαντική σχέση, ιδιαίτερα λεξιλογική και μορφολογική, με την Οθωμανική και τη γλώσσα των Γιακουτίων (Σαχά).
Άλλοι ερευνητές συμφωνούν επίσης ότι η Ουννική είχε σχέση με τις τουρκικές και τις μογγολικές γλώσσες. Με βάση τα υπάρχοντα αρχεία ονομάτων, πολλοί από αυτούς υποστηρίζουν ότι οι Ούννοι μιλούσαν μια τουρκική γλώσσα του κλάδου των Ογούρων, που περιλαμβάνει επίσης τις γλώσσες των Πρωτοβουλγάρων, των Αβάρων, των Χαζάρων και των Τσουβασίων, ενός χριστιανικού ορθοδόξου τουρκογενούς έθνους που ζει στη Ρωσία. Ο Άγγλος ερευνητής Πήτερ Χήθερ αποκαλούσε τους Ούννους "η πρώτη ομάδα τουρκικής προέλευσης νομάδων, σε αντίθεση με τους Ιρανούς, που διείσδυσαν στην Ευρώπη". Ο Μένχεν-Χέλφεν υποστήριξε ότι πολλά από τα φυλετικά ονόματα μεταξύ των Ούννων ήταν τουρκικής προέλευσης.
Παρ' όλα αυτά ορισμένοι μελετητές εξακολουθούν να καταλήγουν ότι η ουννική γλώσσα δεν μπορεί να ταξινομηθεί προς το παρόν και οι απόπειρες να χαρακτηρισθεί ως τουρκική ή μογγολική δεν ευσταθούν.
Παρουσιαστικό
Όλες οι σωζώμενες περιγραφές γράφτηκαν από εχθρούς των Ούννων και καμία δεν τους περιγράφει ως ελκυστικούς, είτε ηθικώς είτε στην εμφάνιση (οι Ούννοι ήταν αναλφάβητοι και έτσι δεν άφησαν γραπτές πηγές). Ο ιστορικός Ιορδάνης, που έγραφε στην Ιταλία το 551, ένα αιώνα μετά την κατάρρευση της Αυτοκρατορίας των Ούννων, περιγράφει τους Ούννους ως "άγρια φυλή, που αρχικά ζούσε στους βάλτους, μια υπανάπτυκτη, αποκρουστική και μικροκαμωμένη φυλή, μόλις και μετά βίας ανθρώπινη και που δεν έχουν γλώσσα αλλά μικρή ομοιότητα με την ανθρώπινη ομιλία."
"Με τα τρομερά χαρακτηριστικά τους ενέπνεαν μεγάλο φόβο σε εκείνους που δεν είχαν ασκηθεί στην τέχνη του πολέμου. Έτρεπαν σε φυγή τους εχθρούς τους οι οποίοι τρομοκρατούνταν όταν έβλεπαν το παραμορφωμένο πρόσωπό τους και τα μικρά όπως η τρύπα της βελόνας, μάτια τους. Φέρονται με σκληρότητα προς τα νεογέννητα, κόβουν με σπαθί το μάγουλο των αρσενικών παιδιών για να τα μάθουν να αντέχουν στα τραύματα. Έτσι γερνούν χωρίς γένι και με τα μάγουλα γεμάτα ουλές. Είναι μικρού αναστήματος και ταχύτατοι στις κινήσεις τους. Τέλειοι ιππείς, επιδέξιοι τοξότες, έχουν πλατείς ώμους, δυνατό λαιμό, πάντα άκαμπτο από την περηφάνια τους. Αν και ζουν με τη μορφή των ανθρώπων έχουν τη σκληρότητα των άγριων θηρίων.”'' Ιορδάνης (Αλανός ιστορικός του 6ου αιώνα μ.Χ.)"
Ο Ιορδάνης αφηγήθηκε επίσης πώς είχε περιγράψει ο Πρίσκος τον Αττίλα, τον αυτοκράτορα των Ούννων το 434-453, ως :"Κοντού αναστήματος, με ευρύ στέρνο και μεγάλο κεφάλι, τα μάτια του ήταν μικρά, η γενειάδα του λεπτή και διάστικτη με γκρίζο και είχε μύτη επίπεδη και σκούρο δέρμα, που φανέρωναν την καταγωγή του".
Η περιγραφή των Ούννων όπως δίνεται από τους Ρωμαίους έχει κάνει τους ιστορικούς να πιστεύουν ότι κατάγονταν από την Ανατολική Ασία. Ο Ντένις Σίνορ, επισημαίνοντας τις ελλείψεις σε ανθρωπολογικά στοιχεία έγραψε ότι "δεν υπάρχει κανένας λόγος ν΄ αμφισβητηθεί η βασική ακρίβεια των δυτικών περιγραφών, και η απουσία μαζικών αποδεικτικών στοιχείων από τη φυσική ανθρωπολογία δεν μπορεί ν΄ αποδυναμώσει τα τόσο καταφανή σημεία τους. Το ασυνήθιστο προσελκύει την περισσότερη προσοχή.". Εντούτοις ο Αυστριακός περιηγητής Μένχεν-Χέλφεν έγραψε τον 20ό αιώνα : " Η περιγραφή του Αμμιανού αρχίζει με μια παράξενη παρανόηση... Αυτή επαναλήφθηκε από τον Κλαυδιανό και το Σιδώνιο και στη συνέχεια από τον Κασσιόδωρο. Η εξήγηση του Αμμιανού για τις λεπτές γενειάδες είναι λανθασμένη. Όπως πολλοί άλλοι λαοί, οι Ούννοι αυτοτραυματίζονταν σε ένδειξη πένθους, όταν πέθαιναν συγγενείς τους.
Ο γάμος και ο ρόλος των γυναικών
Οι ελίτ των Ούννων εφάρμοζαν την πολυγαμία, ενώ οι απλοί άνθρωποι ήταν πιθανώς μονογαμικοί. Ο Aμμιανός Mαρκελλίνος υποστήριζε ότι οι γυναίκες των Ούννων ζούσαν σε απομόνωση. Ωστόσο η αφήγηση από πρώτο χέρι του Πρίσκου τις δείχνει να κινούνται ελεύθερα και να αναμιγνύονται με τους άνδρες. Ο Πρίσκος τις περιγράφει να μαζεύονται γύρω από τον Αττίλα όταν αυτός έμπαινε σε ένα χωριό, καθώς και τη σύζυγο του ανώτερου υπουργού του Αττίλα Ονεγέσιου να προσφέρει στο βασιλιά φαγητό και ποτό με τους υπηρέτες της. Ο Πρίσκος μπόρεσε χωρίς δυσκολία να μπει στη σκηνή της αρχισύζυγου του Αττίλα, Χερέκα.
Ο Πρίσκος βεβαιώνει επίσης ότι η χήρα του Μπλέντα, αδελφού του Αττίλα, διοικούσε ένα χωριό από το οποίο περνούσαν οι Ρωμαίοι πρέσβεις και η επικράτειά της μπορεί να περιλάμβανε μια μεγαλύτερη περιοχή. Ο Tόμπσον σημειώνει ότι άλλοι λαοί της στέπας, όπως οι Ουτίγουροι και οι Σάβιροι, είναι γνωστό ότι είχαν γυναίκες αρχηγούς φυλών, και υποστηρίζει ότι οι Ούννοι πιθανότατα έτρεφαν μεγάλο σεβασμό για τις χήρες. Λόγω της ποιμενικής φύσης της οικονομίας των Ούννων οι γυναίκες πιθανότατα είχαν μεγάλο βαθμό εξουσίας στο νοικοκυριό.
Θρησκεία
Σχεδόν τίποτα δεν είναι γνωστό για τη θρησκεία των Ούννων. Ο Ρωμαίος συγγραφέας Αμμιανός Μαρκελλίνος υποστήριζε ότι οι Ούννοι δεν είχαν θρησκεία, ενώ ο χριστιανός συγγραφέας του πέμπτου αιώνα Σαλβιανός τους κατέταξε στους ειδωλολάτρες. Στο Getica ο Ιορδάνης καταγράφει επίσης ότι οι Ούννοι λάτρευαν «το ξίφος του Άρη», ένα αρχαίο σπαθί που σήμαινε το δικαίωμα του Αττίλα να κυβερνά ολόκληρο τον κόσμο. Ο Μένχεν-Χέλφεν σημειώνει μια ευρέως διαδεδομένη λατρεία ενός θεού του πολέμου με τη μορφή σπαθιού μεταξύ των λαών των στεπών, συμπεριλαμβανομένων των Σιονγκ-νου. Ο Ντένις Σίνορ ωστόσο θεωρεί ότι η λατρεία ενός ξίφους μεταξύ των Ούννων δεν είναι αληθινή. Ο Μένχεν-Χέλφεν υποστηρίζει επίσης ότι, ενώ οι ίδιοι οι Ούννοι δεν φαίνεται να θεωρούσαν τον Αττίλα ως θεϊκό, ορισμένοι από τους υπηκόους του το έκαναν σαφώς. Η πίστη στην προφητεία και τη μαντεία απαντάται επίσης μεταξύ των Ούννων. Ο Μένχεν-Χέλφεν υποστηρίζει ότι οι ασκούντες αυτές των πράξεων μαντείας ήταν πιθανώς σαμάνοι και συνάγει επίσης την πίστη στα υδάτινα πνεύματα από ένα έθιμο που αναφέρεται στον Αμμιανό. Επίσης υποστηρίζει ότι οι Ούννοι μπορεί να κατασκεύαζαν μικρά μεταλλικά, ξύλινα ή λίθινα είδωλα, που απαντώνται μεταξύ άλλων φυλών της στέπας και που βυζαντινή πηγή τα αναφέρει και για τους Ούννους της Κριμαίας τον έκτο αιώνα. Συνδέει επίσης αρχαιολογικά ευρήματα, χάλκινα καζάνια Ούννων, που βρέθηκαν θαμμένα κοντά ή σε τρεχούμενα νερά, με πιθανές τελετουργίες που πραγματοποιούσαν οι Ούννοι την άνοιξη.
Εκτός από αυτές τις ειδωλολατρικές πεποιθήσεις υπάρχουν πολυάριθμες μαρτυρίες Ούννων που ασπάσθηκαν το Χριστιανισμό και δέχθηκαν χριστιανούς ιεραπόστολους. Η ιεραποστολική δράση μεταξύ των Ούννων του Καυκάσου φαίνεται ότι ήταν ιδιαίτερα επιτυχής, με αποτέλεσμα τον προσηλυτισμό του Ούννου πρίγκιπα Άλπ Ιλουετουέρ. Ο Αττίλας φαίνεται να ανέχτηκε τόσο τον Ορθόδοξο Χριστιανισμό όσο και τον Αρειανισμό μεταξύ των υπηκόων του. Ωστόσο μια ποιμαντική επιστολή του Πάπα Λέοντος του Μεγάλου προς την εκκλησία της Ακυληίας δείχνει ότι χριστιανοί σκλάβοι που πήραν από εκεί οι Ούννοι το 452 αναγκάστηκαν να συμμετάσχουν στις δικές τους θρησκευτικές τελετές. .
Στρατηγική και τακτική
Ο τρόπος πολέμου των Ούννων στο σύνολό του δεν έχει μελετηθεί καλά. Μία από τις κύριες πηγές πληροφοριών για αυτό είναι ο Αμμιανός Μαρκελλίνος, που περιλαμβάνει μια εκτεταμένη περιγραφή των πολεμικών μεθόδων των Ούννων:
"Επίσης μερικές φορές πολεμούν όταν προκαλούνται, και μετά μπαίνουν στη μάχη σχηματισμένοι σε σφηνοειδείς μάζες, ενώ η ανάμειξη των φωνών τους δημιουργεί έναν άγριο θόρυβο. Και καθώς είναι ελαφρώς εξοπλισμένοι για ταχύτητα στην κίνηση και απροσδόκητο στη δράση, σκοπίμως χωρίζονται ξαφνικά σε διάσπαρτες ζώνες και επιτίθενται, ορμώντας άτακτα εδώ κι εκεί, προκαλώντας τρομερή σφαγή, και λόγω της εξαιρετικής ταχύτητας των κινήσεών τους δεν φαίνονται ποτέ να επιτίθενται σε επάλξεις ή να λεηλατούν το στρατόπεδο ενός εχθρού. Και για αυτό δεν θα διστάσετε να τους αποκαλέσετε τους πιο τρομερούς από όλους τους πολεμιστές, γιατί πολεμούν από απόσταση με βλήματα που έχουν κοφτερό κόκκαλο, αντί για τα συνηθισμένα σημεία τους, προσαρμοσμένα στα βέλη με υπέροχη δεξιοτεχνία. Μετά καλπάζουν πάνω από τα ενδιάμεσα κενά και πολεμούν σώμα με σώμα με σπαθιά, αδιαφορώντας για τη ζωή τους. Και ενώ ο εχθρός προφυλάσσεται από τις πληγές από τα σπαθιά, ρίχνουν λωρίδες υφάσματος πλεγμένες σε θηλιές πάνω από τους αντιπάλους τους και τους μπλέκουν τόσο που δένουν τα άκρα τους και δεν τους επιτρέπουν πια να ιππεύουν ή να περπατούν".
Με βάση την περιγραφή του Αμμιανού ο Μένχεν-Χέλφεν υποστηρίζει ότι οι τακτικές των Ούννων δεν διέφεραν σημαντικά από αυτές που χρησιμοποιούσαν άλλοι νομάδες έφιπποι τοξότες. Υποστηρίζει ότι οι «σφηνοειδείς μάζες» (cunei) που αναφέρει ο Αμμιανός ήταν πιθανόν τμήματα οργανωμένα από φάρες και οικογένειες, των οποίων οι ηγέτες μπορεί να ονομάζονταν cur. Αυτός ο τίτλος κληρονομείτο στη φάρα. Όπως ο Αμμιανός και ο συγγραφέας του έκτου αιώνα Ζώσιμος τονίζει επίσης τη σχεδόν αποκλειστική χρήση των έφιππων τοξοτών από τους Ούννους και την εξαιρετική ταχύτητα και ευκινησία τους. Αυτές οι ιδιότητες διέφεραν από άλλους νομάδες πολεμιστές στην Ευρώπη εκείνη την εποχή: οι Σαρμάτες για παράδειγμα βασίζονταν σε άνδρες με βαριές πανοπλίες, εξοπλισμένους με λόγχες. Η χρήση τρομερών πολεμικών κραυγών από τους Ούννους απαντάται επίσης σε άλλες πηγές. Ωστόσο ορισμένοι ισχυρισμοί του Αμμιανού έχουν αμφισβητηθεί από σύγχρονους μελετητές. Συγκεκριμένα ενώ ο Αμμιανός ισχυρίζεται ότι οι Ούννοι δεν είχαν καμία γνώση μεταλλουργίας, ο Μένχεν-Χέλφεν υποστηρίζει ότι ένας λαός τόσο πρωτόγονος δεν θα μπορούσε ποτέ να υπερτερήσει σε πόλεμο εναντίον των Ρωμαίων.
Οι στρατοί των Ούννων βασίστηκαν στη μεγάλη ευκινησία τους και «μια οξυδερκή αίσθηση του πότε να επιτεθούν και πότε να αποσυρθούν». Μια σημαντική στρατηγική που χρησιμοποιούσαν οι Ούννοι ήταν μια προσποιητή υποχώρηση — προσποιούμενοι ότι φεύγουν και στη συνέχεια στρέφονταν και επιτίθεντο στον άτακτο εχθρό. Αυτό αναφέρουν οι συγγραφείς Ζώσιμος και Αγαθίας. Ωστόσο δεν ήταν πάντα αποτελεσματικοί στις μάχες, υπέστησαν ήττα στην Τουλούζη το 439, μετά βίας κέρδισαν στη Μάχη του Ούτου το 447, πιθανότατα έχασαν ή πάντως δεν νίκησαν στη Μάχη των Καταλανικών πεδίων το 451 και έχασαν στη Μάχη του Nεντάο (454;). Ο Κρίστοφερ Κέλι υποστηρίζει ότι ο Αττίλας προσπάθησε να αποφύγει «όσο ήταν δυνατόν, [...] μεγάλης κλίμακας εμπλοκή με το Ρωμαϊκό στρατό». Ο πόλεμος και η απειλή πολέμου χρησιμοποιούντο συχνά ως εργαλεία για τον εκβιασμό της Ρώμης. οι Ούννοι βασίζονταν συχνά σε ντόπιους προδότες για να αποφύγουν απώλειες. Στις περιγραφές μαχών σημειώνεται ότι οι Ούννοι οχύρωναν τα στρατόπεδά τους χρησιμοποιώντας φορητούς φράχτες ή δημιουργώντας έναν κύκλο από κάρα.
Ο νομαδικός τρόπος ζωής των Ούννων ενθάρρυνε χαρακτηριστικά όπως η άριστη ιππασία, ενώ οι Ούννοι εκπαιδεύονταν για πόλεμο με συχνό κυνήγι. Αυτό με τη σειρά του οδήγησε σε σημαντική μείωση της αποτελεσματικότητάς τους ως πεζών μαχητών.
Μια σημαντική πηγή πληροφοριών για τους πόλεμους στη στέπα από την εποχή των Ούννων προέρχεται από το Στρατηγικόν του 6ου αιώνα, που περιγράφει τον πόλεμο «Αντιμετώπισης των Σκυθών, δηλαδή των Αβάρων, των Τούρκων και άλλων των οποίων ο τρόπος ζωής μοιάζει με εκείνο των Ουννικών λαών». Το Στρατηγικόν περιγράφει τους Αβάρους και τους Ούννους ως δόλιους και πολύ έμπειρους σε στρατιωτικά θέματα. Αναφέρει ότι προτιμούν να νικήσουν τους εχθρούς τους με δόλο, αιφνιδιαστικές επιθέσεις και αποκοπή του εφοδιασμού τους. Οι Ούννοι έφεραν μεγάλους αριθμούς αλόγων για να τους χρησιμοποιούν εφεδρικά και να δίνουν την εντύπωση ενός μεγαλύτερου στρατού στις εκστρατείες. Οι Ουννικοί λαοί δεν δημιουργούσαν ένα περιχαρακωμένο στρατόπεδο, αλλά απλώνονταν στα βοσκοτόπια σύμφωνα κατά φάρες και φύλαγαν τα απαραίτητα άλογά τους μέχρι να αρχίσουν να σχηματίζουν γραμμές μάχης κάτω από την κάλυψη του ξημερώματος. Το Στρατηγικόν αναφέρει ότι οι Ούννοι τοποθετούσαν επίσης φρουρούς σε σημαντικές αποστάσεις και σε συνεχή επαφή μεταξύ τους για να αποτρέπουν αιφνιδιαστικές επιθέσεις.
Σύμφωνα με το Στρατηγικόν οι Ούννοι δεν σχημάτιζαν γραμμές μάχης με τη μέθοδο που χρησιμοποιούσαν οι Ρωμαίοι και οι Πέρσες, αλλά σε τμήματα ακανόνιστου μεγέθους σε μια ενιαία γραμμή και διατηρώντας μια ξεχωριστή δύναμη κοντά για ενέδρες και ως εφεδρεία. Το Στρατηγικόν αναφέρει επίσης ότι οι Ούννοι χρησιμοποιούσαν βαθείς σχηματισμούς με πυκνό και ομοιόμορφο μέτωπο. Αναφέρει επίσης ότι οι Ούννοι κρατούσαν τα εφεδρικά άλογά τους και τα κάρα με τις αποσκευές τους σε κάθε πλευρά της γραμμής μάχης περίπου ένα μίλι μακριά, με μέτριο μέγεθος φρουράς, και μερικές φορές έδεναν τα εφεδρικά άλογά τους πίσω από την κύρια γραμμή μάχης. Οι Ούννοι προτιμούσαν να πολεμούν σε μεγάλη απόσταση, χρησιμοποιώντας ενέδρες, περικύκλωση και προσποιητή υποχώρηση. Το Στρατηγικόν αναφέρει επίσης τους σφηνοειδείς σχηματισμούς που αναφέρονται από τον Aμμιανό και επιβεβαιώνονται ως οικογενειακά αποσπάσματα από τον Μένχεν-Χέλφεν. [203] Maenchen-Helfen 1973, pp. 202–203. Αναφέρει επίσης ότι οι Ούννοι προτιμούσαν να καταδιώκουν τους εχθρούς τους ανελέητα μετά από μια νίκη και στη συνέχεια να τους φθείρουν με μια μακρά πολιορκία μετά την ήττα.
Ο Πήτερ Χήθερ σημειώνει ότι οι Ούννοι μπόρεσαν να πολιορκήσουν με επιτυχία πόλεις και φρούρια με τείχη στην εκστρατεία τους το 441, ήταν συνεπώς ικανοί να κατασκευάσουν πολιορκητικές μηχανές. Αναφέρει πολλαπλές πιθανές διαδρομές για την απόκτηση αυτής της γνώσης, υποδηλώνοντας ότι θα μπορούσε να είχε αποκτηθεί από την υπηρεσία υπό τον Αέτιο, από αιχμάλωτους Ρωμαίους μηχανικούς ή να είχε αναπτυχθεί μέσω της ανάγκης να ασκηθεί πίεση στις πλούσιες πόλεις του Δρόμου του Μεταξιού και να είχε μεταφερθεί σε Ευρώπη. Ο Ντέιβιντ Νικόλ συμφωνεί με το τελευταίο σημείο και μάλιστα υποστηρίζει ότι είχαν ένα πλήρες σύνολο μηχανικών γνώσεων, συμπεριλαμβανομένων των δεξιοτήτων για την κατασκευή προηγμένων οχυρώσεων, όπως το φρούριο Ιγκντουί-Καλά στο Καζακστάν.
Στρατιωτικός εξοπλισμός
Το Στρατηγικόν αναφέρει ότι οι Ούννοι χρησιμοποιούσαν συνήθως πλέγματα, σπαθιά, τόξα και λόγχες και ότι οι περισσότεροι Ούννοι πολεμιστές ήταν οπλισμένοι τόσο με τόξο όσο και με λόγχη και τα χρησιμοποιούσαν εναλλακτικά ανάλογα με τις ανάγκες. Αναφέρει επίσης ότι οι Ούννοι χρησιμοποιούσαν καπιτονέ λινό, μαλλί ή μερικές φορές σιδερένιο πλέγμα για τα άλογά τους και φορούσαν επίσης καπιτονέ καλύπτρες και καφτάνια. Αυτή η εκτίμηση επιβεβαιώνεται σε μεγάλο βαθμό από αρχαιολογικά ευρήματα στρατιωτικού εξοπλισμού των Ούννων, όπως οι ταφές Βολνίκοβκα και Μπρουτ.
Ένα κράνος της ύστερης ρωμαϊκής εποχής του τύπου Μπερκάσοβο βρέθηκε σε ταφή Ούννων στο Κοντσέστι (Ρουμανία), ένα Ουννικό κράνος τύπου Σπάνγκενχελμ σε ταφή στο Ταράσοβσκι (Ρωσία) το 1784 και ένα άλλο τύπου Μπάντχελμ στο Τουράεβο (Ρωσία). Θραύσματα από ελασματοειδή κράνη που χρονολογούνται από την περίοδο των Ούννων και εντός της σφαίρας επιρροής τους έχουν βρεθεί στο Ιατρους (Βουλγαρία), στο Ιλίτσεβκα (Ρωσία) και το Κάλκνι. [225] Miks 2009, p. 500 Ελασματοειδής πανοπλία Ούννων δεν έχει βρεθεί στην Ευρώπη, αν και δύο θραύσματα πιθανής Ουννικής προέλευσης έχουν βρεθεί στον Άνω Ομπ και στο Δυτικό Καζακστάν, που χρονολογούνται από τον 3ο-4ο αιώνα. Ένα σχετικό εύρημα έλασμα, που χρονολογείται περίπου στο 520 από την αποθήκη Τπράκιοϊ στο φρούριο της Αλμυρίδας κοντά στο Μπάνταμπαγκ της Ρουμανίας, υποδηλώνει μια εισαγωγή στα τέλη του 5ου ή στις αρχές του 6ου αιώνα. .Είναι γνωστό ότι οι Ευρασιάτες Άβαροι εισήγαγαν ελασματοειδείς πανοπλίες στο Ρωμαϊκό στρατό και στους Γερμανικούς λαούς της εποχής των μεταναστεύσεων στα μέσα του 6ου αιώνα, αλλά αυτός ο μεταγενέστερος τύπος δεν εμφανίζεται πριν από τότε.
Είναι επίσης ευρέως αποδεκτό ότι οι Ούννοι εισήγαγαν το μακρύ σαξ, μια λεπίδα κοπής 60 cm που έγινε δημοφιλής στους Γερμανικούς λαούς της εποχής των μεταναστεύσεων και στον Ύστερο Ρωμαϊκό στρατό, στην Ευρώπη. Πιστεύεται ότι αυτές οι λεπίδες προέρχονταν από την Κίνα και ότι οι Σαρμάτες και οι Ούννοι λειτούργησαν ως φορέας μετάδοσηής τους, χρησιμοποιώντας βραχύτερα σαξ στην Κεντρική Ασία που εξελίχθηκαν στο μακρύ σαξ στην Ανατολική Ευρώπη κατά τα τέλη του 4ου και το πρώτο μισό του 5ου αιώνα. Αυτές οι προγενέστερες λεπίδες χρονολογούνται μέχρι και από τον 1ο αιώνα μ.Χ., με το πρώτο από το νεότερο τύπο που εμφανίζεται στην Ανατολική Ευρώπη τον Βιέννης-Ζίμμερινγκ, που χρονολογείται από τα τέλη του 4ου αιώνα μ.Χ. Άλλα αξιοσημείωτα ουννικά παραδείγματα είναι τα μακρά σαξ από το πιο πρόσφατο εύρημα στη Βολνίκοβκα της Ρωσίας.
Οι Ούννοι χρησιμοποιούσαν έναν τύπο σπάθας Ιρανικής ή Σασσανιδικής μορφής, με μια μακριά, ευθεία λεπίδα περίπου 83 cm, συνήθως με μια σιδερένια προστατευτική πλάκα σε σχήμα διαμαντιού. Σπαθιά αυτού του τύπου έχουν βρεθεί σε τοποθεσίες όπως το Αλτλουσχάιμ (Γερμανία), το Ζιρμαμπέσενιε (Ουγγαρία), η Βολνίκοβκα, η Νοβοϊβάνκοβα (Ουκρανία) και το Τσιμπίλιουμ 61 (Αμπχαζία). Συνήθως είχαν λαβές και θηκάρια από φύλλα χρυσού και εξαρτήματα θηκών διακοσμημένα σε πολύχρωμο στυλ. Το ξίφος μεταφερόταν κατά το «ιρανικό στυλ» προσαρτημένο σε ζώνη.
Το πιο διάσημο όπλο των Ούννων ήταν το σύνθετο τόξο τύπου Κουμ Ντάρια, που συχνά αποκαλείται «Ουννικό τόξο». Αυτό το τόξο εφευρέθηκε κάποια στιγμή τον τρίτο ή το δεύτερο αιώνα π.Χ. με τα παλαιότερα ευρήματα κοντά στη Λίμνη Βαϊκάλη, αλλά εξαπλώθηκε σε όλη την Ευρασία πολύ πριν από τη μετανάστευση των Ούννων. Αυτά τα τόξα χαρακτηρίζονται από ασύμμετρη διατομή με μήκος μεταξύ 145 και 155 cm. Αν και ολόκληρα τόξα σπάνια διατηρήθηκαν στις ευρωπαϊκές κλιματολογικές συνθήκες, οστέινα ευρήματά τους είναι αρκετά κοινά και χαρακτηριστικά των ταφών στη στέπα. Ολόκληρα δείγματά τους έχουν βρεθεί σε τοποθεσίες στη Λεκάνη Tαρίμ και στην Έρημο Γκόμπι, όπως η Nίγια, η Κουμ Ντάρια και το Σομπουζίν-Μπελχίρ. Οι νομάδες της Ευρασίας, όπως οι Ούννοι, χρησιμοποιούσαν τυπικά τρίλοβες διαμαντόσχημες σιδερένιες αιχμές βελών, στερεωμένες με πίσσα σημύδας και κούμπωμα, με τυπικούς άξονες 75 cm. Τέτοιες τρίλοβες αιχμές βελών πιστεύεται ότι είναι πιο ακριβείς και έχουν καλύτερη διεισδυτική ισχύ ή ικανότητα να τραυματίσουν από ότι οι επίπεδες. Τα ευρήματα τόξων και βελών αυτού του τύπου στην Ευρώπη είναι περιορισμένα αλλά αρχαιολογικά τεκμηριωμένα. Τα γνωστότερα παραδείγματα προέρχονται από τα Βιέννης-Ζίμμερινγκ, αν και περισσότερα θραύσματα έχουν βρεθεί στα Βόρεια Βαλκάνια και στις περιοχές των Καρπαθίων.
Στη χριστιανική αγιολογία
Μετά τη διάλυση της αυτοκρατορίας των Ούννων προέκυψαν διάφοροι θρύλοι σχετικά με αυτούς. Μεταξύ αυτών είναι μια σειρά από χριστιανικούς αγιολογικούς θρύλους στους οποίους οι Ούννοι παίζουν ρόλο. Σε μια ανώνυμη μεσαιωνική βιογραφία του Πάπα Λέοντα Α' η πορεία του Αττίλα στην Ιταλία το 452 ανακόπτεται επειδή, όταν συναντά τον Λέοντα έξω από τη Ρώμη, οι απόστολοι Πέτρος και Παύλος εμφανίζονται μπροστά του κρατώντας ξίφη πάνω από το κεφάλι του και απειλώντας να τον σκοτώσουν αν δεν ακολουθήσει την εντολή του πάπα να γυρίσει πίσω. Σε άλλες εκδοχές ο Αττίλας παίρνει όμηρο τον πάπα και αναγκάζεται από τους αγίους να τον απελευθερώσει. Στο μύθο της Αγίας Ούρσουλας η Ούρσουλα και οι 11.000 άγιες παρθένες της φτάνουν στην Κολωνία στο δρόμο της επιστροφής από ένα προσκύνημα, ακριβώς τη στιγμή που οι Ούννοι, υπό έναν ανώνυμο πρίγκιπα, πολιορκούν την πόλη. Η Ούρσουλα και οι παρθένες της σκοτώνονται από τους Ούννους με βέλη όταν αρνούνται τις σεξουαλικές τους ορέξεις. Στη συνέχεια οι ψυχές των σφαγιασμένων παρθένων σχηματίζουν έναν ουράνιο στρατό που διώχνει τους Ούννους και σώζει την Κολωνία. Άλλες πόλεις με θρύλους σχετικά με τους Ούννους και κάποιον άγιο είναι η Ορλεάνη, το Τρουά, το Ντιέζ, το Μετς, η Μόντενα και η Ρενς. Στους θρύλους γύρω από τον Άγιο Σερβάτιο του Τόνγκερεν, που χρονολογούνται τουλάχιστον από τον όγδοο αιώνα, ο Σερβάτιος λέγεται ότι προσηλύτισε τον Αττίλα και τους Ούννους στο Χριστιανισμό, προτού γίνουν αργότερα αποστάτες και επιστρέψουν στον παγανισμό τους.
Στους γερμανικούς θρύλους
Οι Ούννοι διαδραματίζουν επίσης σημαντικό ρόλο στους γερμανικούς ηρωικούς θρύλους, που συχνά μεταφέρουν εκδοχές γεγονότων από την περίοδο των μεταναστεύσεων και αρχικά μεταδίδονταν προφορικά. Μνήμες από τις συγκρούσεις μεταξύ των Γότθων και των Ούννων στην Ανατολική Ευρώπη φαίνεται να διατηρούνται στο Αρχαίο αγγλικό ποίημα Widsith καθώς και στο Αρχαίο σκανδιναβικό ποίημα "Η Μάχη των Γότθων και των Ούννων", που έχει μεταφερθεί στην ισλανδική Χέρβαραρ Σάγκα του δέκατου τρίτου αιώνα. Το Widsith αναφέρει επίσης ότι ο Αττίλας ήταν ηγεμόνας των Ούννων, τοποθετώντας τον στην κορυφή μιας λίστας διάφορων θρυλικών και ιστορικών ηγεμόνων και λαών και επισημαίνοντας τους Ούννους ως τους πιο διάσημους. Το όνομα Αττίλας, που αποδόθηκε στα Αρχαία αγγλικά ως Ætla, ήταν ένα όνομα σε χρήση στην αγγλοσαξονική Αγγλία (π.χ. Επίσκοπος Ætla του Ντόρτσεστερ) και η χρήση του στην Αγγλία εκείνη την εποχή μπορεί να είχε συνδεθεί με το θρύλο των ηρωικών βασιλιάδων που αντιπροσωπεύεται σε έργα όπως το Widsith. Ο Mένχεν-Χέλφεν ωστόσο αμφιβάλλει αν η χρήση του ονόματος από τους Αγγλοσάξονες είχε κάποια σχέση με τους Ούννους, υποστηρίζοντας ότι «δεν ήταν ένα σπάνιο όνομα». Απαριθμεί τους Ούννους μεταξύ άλλων λαών που ζούσαν στη Γερμανία όταν οι Αγγλοσάξονες εισέβαλαν στην Αγγλία. Αυτό μπορεί να υποδηλώνει ότι ο Βέδας θεωρούσε ότι οι Αγγλοσάξονες προέρχονταν εν μέρει από τους Ούννους.
Οι Ούννοι και ο Αττίλας αποτελούν επίσης κεντρικά πρόσωπα στους δύο πιο διαδεδομένους γερμανικούς θρυλικούς κύκλους, του Νίμπελουνγκ και του Ντίτριχ φον Μπερν (του πραγματικού Θεοδώριχου του Μέγα). Ο θρύλος του Νίμπελουνγκ, ιδιαίτερα όπως καταγράφεται στο έπος της Παλαιάς Σκανδιναβικής Ποιητικής Έντα και της Βελσούνγκα σάγκα, καθώς και στο γερμανικό Τραγούδι των Νιμπελούνγκεν, συνδέει τους Ούννους και τον Αττίλα (και στη σκανδιναβική παράδοση, τον θάνατο του Αττίλα) με την καταστροφή του βασιλείου της Βουργουνδίας στο Ρήνο το 437. Στους θρύλους για τον Ντίτριχ φον Μπερν ο Αττίλας και οι Ούννοι παρέχουν στον Ντίτριχ καταφύγιο και υποστήριξη όταν εκδιώχθηκε από το βασίλειό του στη Βερόνα. Μια εκδοχή των γεγονότων της Μάχης του Nαντάο πιθανόν διατηρείται σε έναν μύθο, που έχει μεταφερθεί σε δύο διαφορετικές εκδοχές στο Rabenschlacht στη Μέση Ανώτερη Γερμανική και στην Þiðreks saga στην Αρχαία Νορδική, στην οποία οι γιοι του Αττίλα σκοτώνονται στη μάχη.[250] Ο θρύλος του Βάλτερ της Ακουιτανίας εν τω μεταξύ παρουσιάζει τους Ούννους να δέχονται παιδιά ομήρους ως φόρο τιμής από τους υποτελείς τους λαούς. Γενικά οι ηπειρωτικές γερμανικές παραδόσεις δίνουν μια πιο θετική εικόνα του Αττίλα και των Ούννων από τιςσΣκανδιναβικές πηγές, όπου οι Ούννοι εμφανίζονται υπό ένα ευδιάκριτα αρνητικό φως.
Στους μεσαιωνικούς γερμανικούς μύθους οι Ούννοι ταυτίστηκαν με τους Ούγγρους, με την πρωτεύουσά τους Έτζελμπουργκ (πόλη του Αττίλα) να ταυτίζεται με το Έστεργκομ ή τη Βούδα. Η Αρχαία Νορδική Þiðreks saga ωστόσο, που βασίζεται σε βορειογερμανικές πηγές, εντοπίζει την Hunaland στη βόρεια Γερμανία, με πρωτεύουσα το Σεστ στη Βεστφαλία. Σε άλλες αρχαίες σκανδιναβικές πηγές ο όρος Hun χρησιμοποιείται μερικές φορές αδιακρίτως για διάφορους ανθρώπους, ιδιαίτερα από τη νότια Σκανδιναβία. . Από το δέκατο τρίτο αιώνα και μετά η Μέση Ανώτερη γερμανική λέξη για τον Ούννο, hiune, έγινε συνώνυμο του γίγαντα και συνέχισε να χρησιμοποιείται με αυτή την έννοια με τις μορφές Hüne και Heune στη σύγχρονη εποχή. Με αυτό τον τρόπο διάφορες προϊστορικές μεγαλιθικές κατασκευές, ιδιαίτερα στη Βόρεια Γερμανία, ταυτοποιήθηκαν ως Hünengräber (Τάφοι Ούννων) ή Hünenbetten (κρεβάτια Ούννων).
Θρύλοι
Χρονικογράφοι που έγραψαν αιώνες αργότερα ανέφεραν ή υπαινίχθηκαν τους Ούννους ή τους υποτιθέμενους απογόνους τους. Μεταξύ αυτών :
Οι Ούγγροι του Μεσαίωνα συνέχισαν αυτή την παράδοση (Gesta Hunnorum et Hungarorum, 1282-1285, Chronicon Pictum, 1360, Gesta Hungarorum, 1200-1230).
Η μνήμη της Ουννικής κατάκτησης μεταβιβάσθηκε προφορικά μεταξύ των Γερμανικών λαών και αποτελεί σημαντικό συστατικό των Παλαιοσκανδιναβικών Völsunga saga και Hervarar saga και του Μέσω Ανω Γερμανικού Nibelungenlied. Ολες αυτές οι ιστορίες απεικονίζουν γεγονότα της Περιόδου των Μεταναστεύσεων μια χιλιετία νωρίτερα.
Στη Hervarar saga οι Γότθοι έχουν την πρώτη τους επαφή με τους τοξότες Ούννους και τους αντιμετωπίζουν σε μια επική μάχη στις πεδιάδες του Δούναβη.
Στο Nibelungenlied η Κρίμχιλντ παντρεύεται τον Αττίλα (Ετσελ στα Γερμανικά), μετά τη δολοφονία του πρώτου συζύγου της Ζίγκφριντ από τον Χάγκεν με τη συνενοχή του αδερφού της, Βασιλιά Γκούντερ. Στη συνέχεια χρησιμοποιεί τη δύναμή της ως συζύγου του Ετσελ για να πάρει αιματηρή εκδίκηση, κατά την οποία, όχι μόνο ο Χάγκεν και ο Γκούντερ αλλά και όλοι οι Βουργουνδοί ιππότες, θανατώνονται στους εορτασμούς που τους είχαν προσκαλέσει εκείνη και ο Ετσελ.
Στη Völsunga saga ο Αττίλας (Ατίλ στα Σκανδιναβικά) νικάει το Φράγκο Βασιλιά Ζίγκεμπερτ Α΄ (Ζίγκουρορ ή Ζίγκφριντ) και το Βουργουνδό Βασιλιά Γκούντραμ (Γκούναρ ή Γκούντερ), αλλά αργότερα δολοφονείται από τη Βασίλισσα Φρέντεγκουντ (Γκούντρουν ή Κρίμχιλντ), αδερφή του δεύτερου και σύζυγο του πρώτου.
Στη Γερμανική "Σάγκα του Θεοδώριχου της Βερόνας", που οι γραπτές της εκδοχές αρχίζουν από το 13ο αιώνα, οι Ούννοι αποκαλούνται Φρίσσιοι. Η Φρισία το Μεσαίωνα συχνά ονομαζόταν Ουννολάνδη.
Σχέση με τους Ούγγρους
Ξεκινώντας από τα μέσα του Μεσαίωνα οι ουγγρικές πηγές ισχυρίζονται ότι προέρχονται από μια στενή σχέση μεταξύ των Ούγγρων (Μαγυάρων) και των Ούννων. Ο ισχυρισμός φαίνεται ότι προέκυψε για πρώτη φορά σε μη ουγγρικές πηγές και μόνο σταδιακά υιοθετήθηκε από τους ίδιους τους Ούγγρους λόγω των αρνητικών συνδηλώσεων του. Το Ανώνυμο Gesta Hungarorum (μετά το 1200) είναι η πρώτη ουγγρική πηγή που ανέφερε ότι η δυναστεία του βασιλιά Άρπαντ ήταν απόγονοι του Αττίλα, αλλά δεν ισχυρίζεται ότι ο Ουγγρικός και οι Ούννοι έχουν συγγένεια. Ο πρώτος Ούγγρος συγγραφέας που ισχυρίστηκε ότι οι Ούννοι και οι Ούγγροι είχαν συγγένεια ήταν ο Σίμων Κέζα στο Gesta Hunnorum et Hungarorum (1282–1285). Ο Σίμων ισχυρίστηκε ότι οι Ούννοι και οι Ούγγροι κατάγονταν από δύο αδέρφια, που ονομάζονταν Ούνορ και Μάγκορ.
Γενικά η απόδειξη της σχέσης μεταξύ της ουγγρικής και των Φιννοουγγρικών γλωσσών κατά το δέκατο ένατο αιώνα θεωρείται ότι απέρριψε επιστημονικά την ουννική καταγωγή των Ούγγρων. Ένας άλλος ισχυρισμός, που προέρχεται επίσης από τον Σίμων Κέζα, είναι ότι οι ουγγρόφωνοι Σέκελι της Τρανσυλβανίας κατάγονται από Ούννους, που κατέφυγαν εκεί μετά το θάνατο του Αττίλα και παρέμειναν μέχρις ότου κατέλαβαν την Παννονία. Ενώ η προέλευση των Σέκελι είναι ασαφής η σύγχρονη επιστήμη βλέπει με σκεπτικισμό τη σχέση τους με τους Ούννους. Ο Λάζλο Μάκαϊ σημειώνει επίσης ότι ορισμένοι αρχαιολόγοι και ιστορικοί πιστεύουν ότι οι Σέκελι ήταν μια Ουγγρική ή μια Oνογουροβουλγαρική φυλή, που απωθήθηκε στη λεκάνη των Καρπαθίων στα τέλη του 7ου αιώνα από τους Αβάρους (που ταυτίστηκαν με τους Ούννους από τους Ευρωπαίους της εποχής). Σε αντίθεση με τον μύθο οι Σέκελι μετεγκαταστάθηκαν στην Τρανσυλβανία από τη Δυτική Ουγγαρία τον ενδέκατο αιώνα. Η γλώσσα τους παρομοίως δεν δείχνει καμία ένδειξη αλλαγής από οποιαδήποτε μη ουγγρική γλώσσα σε ουγγρική, όπως θα περίμενε κανείς αν ήταν Ούννοι. Ενώ οι Ούγγροι και οι Σέκελι μπορεί να μην είναι απόγονοι των Ούννων, ιστορικά συνδέονταν στενά με τουρκικά φύλα. Ο Παλ Ενγκελ σημειώνει ότι «δεν μπορεί να αποκλειστεί εντελώς» ότι οι βασιλείς των Αρπαντ μπορεί να κατάγονταν από τον Αττίλα και πιστεύει ότι είναι πιθανό οι Ούγγροι κάποτε να ζούσαν υπό την κυριαρχία των Ούννων. Ο Χιούν Τζιν Κιμ υποστηρίζει ότι οι Ούγγροι μπορεί να συνδέονται με τους Ούννους μέσω των Βουλγάρων και των Αβάρων, που θεωρεί ότι ε και οι δύο είχαν ουννικά στοιχεία.
Ενώ η ιδέα ότι οι Ούγγροι κατάγονται από τους Ούννους έχει απορριφθεί από την επικρατούσα επιστήμη, η ιδέα συνέχισε να ασκεί σχετική επιρροή στον ουγγρικό εθνικισμό και την εθνική ταυτότητα. Η πλειοψηφία της ουγγρικής αριστοκρατίας συνέχισε να επιμένει στην άποψη αυτή για τους Ούννους και στις αρχές του εικοστού αιώνα. Το Φασιστικό Κόμμα Σταυρού του Βέλους παρομοίως αναφερόταν στην Ουγγαρία ως Ουννία στην προπαγάνδα του. Η Ουννική καταγωγή έπαιξε επίσης μεγάλο ρόλο στην ιδεολογία του σύγχρονου ριζοσπαστικού δεξιού κόμματος Γιόμπικ του Παντουρανισμού του. Εν τω μεταξύ οι θρύλοι σχετικά με την ουννική καταγωγή της μειονότητας των Σέκελι στη Ρουμανία, συνεχίζουν να παίζουν μεγάλο ρόλο στην εθνική ταυτότητα αυτής της ομάδας. Η Ουννική καταγωγή των Σέκελι παραμένει η πιο διαδεδομένη θεωρία της προέλευσής τους στο ουγγρικό ευρύ κοινό. "A székelyek eredete: elméletek, tények, történelem". Maszol.ro. Retrieved 26 October 2018.
Ο εθνικός ύμνος της Ουγγαρίας περιγράφει τους Ούγγρους ως "αίμα του Μπέντεγκουζ" (μεσαιωνική και νεότερη ουγγρική παραλλαγή του Μούντζουκ (Μουνδίουχου κατά τον Πρίσκο), πατέρα του Αττίλα). Ο αδερφός του Αττίλα, Μπλέντα, ονομάζεται Μπούντα στη νεότερη Ουγγρική. Μερικά μεσαιωνικά χρονικά και φιλολογικά έργα ανάγουν το όνομα της πόλης Βούδα σε αυτόν.
Χρήση τον 20ό αιώνα σε σχέση με τους Γερμανούς
Στις 27 Ιουλίου 1900, κατά την Εξέγερση των Μπόξερ στην Κίνα, ο Κάιζερ Γουλιέλμος Β΄ της Γερμανίας έδωσε διαταγή για ανηλεή δράση κατά των εξεγερθέντων : "Δεν θα επιδειχθεί έλεος, αιχμάλωτοι δεν θα συλληφθούν. Όπως πριν χίλια χρόνια οι Ούννοι υπό τον Αττίλα κέρδισαν τη φήμη δύναμης που επιβιώνει σε θρύλους, έτσι θα γίνει και με το όνομα της Γερμανίας στην Κίνα, ώστε κανένας Κινέζος να μην τολμήσει ποτέ ούτε να λοξοκοιτάξει Γερμανό".
Κομητεία Ουψάλας
Η Κομητεία Ουψάλας (Uppsala län) είναι κομητεία στην ανατολική ακτή της Σουηδίας, της οποίας η πρωτεύουσα είναι η πόλη της Ουψάλα.
Ούννοι
Χρήση τον 20ό αιώνα σε σχέση με τους Γερμανούς
Ο όρος "Ούννοι" από αυτή την ομιλία χρησιμοποιήθηκε αργότερα για τους Γερμανούς από τη βρετανική προπαγάνδα στον Α΄ Παγκόσμιο Πόλεμο. Η σύγκριση υποβοηθήθηκε από το ενισχυμένο κράνος Pickelhaube, που φορούσαν οι Γερμανοί στρατιώτες μέχρι το 1916, που παρέπεμπε σε απεικονίσεις αρχαίων ουννικών κρανών. Η χρήση αυτή, τονίζοντας την ιδέα ότι οι Γερμανοί ήταν βάρβαροι, ενισχύθηκε από τη συμμαχική προπαγάνδα σε όλο τον πόλεμο. Ο Γάλλος στιχουργός Τεοντόρ Μποτρέλ περιέγραψε τον Κάιζερ ως "Αττίλα, αμετανόητο", που εξαπέλυε "ορδές κανιβάλων".
Κομητεία Ουψάλας
Συνορεύει με τις κομητείες Νταλάρνα, Στοκχόλμης, Σόντερμανλαντ, Βέστμανλαντ, Γιέβλεμποργκ και τη Βαλτική Θάλασσα.
Ούννοι
Χρήση τον 20ό αιώνα σε σχέση με τους Γερμανούς
Η χρήση του όρου "Ούννοι" για να περιγράψει τους Γερμανούς επανήλθε στο προσκήνιο στο Β΄ Παγκόσμιο Πόλεμο. Για παράδειγμα ο Ουίνστον Τσώρτσιλ είπε το 1941 σε ραδιοφωνική ομιλία : "Υπάρχουν λιγότεροι από 70.000.000 κακοήθεις Ούννοι, μερικοί από τους οποίους είναι θεραπεύσιμοι και οι άλλοι για σκότωμα, που οι περισσότεροί τους καταπιέζουν Αυστριακούς, Τσέχους, Πολωνούς και τα πολλά άλλα αρχαία έθνη, που τώρα τρομοκρατούν και λεηλατούν". Αργότερα την ίδια χρονιά ο Τσώρτσιλ αναφέρθηκε στην εισβολή στη Σοβιετική Ένωση ως "τις υπάκουες, κτηνώδεις μάζες των Ούννων στρατιωτών, που προχωράνε σαν ένα σμήνος από έρπουσες ακρίδες". Την εποχή εκείνη ο Αμερικανός Πρόεδρος Φραγκλίνος Ρούζβελτ αναφέρθηκε επίσης στο γερμανικό λαό με αυτό τον τρόπο, λέγοντας ότι μια συμμαχική εισβολή στη Νότια Γαλλία θα ήταν ασφαλώς "επιτυχής και μεγάλη βοήθεια στον Αϊζενχάουερ για να εκδιώξει τους Ούννους από τη Γαλλία". Πάντως η χρήση του ήταν λιγότερο διαδεδομένη απ΄ ότι στον προηγούμενο πόλεμο. Τα βρετανικά και αμερικανικά στρατεύματα στο Β΄ Παγκόσμιο Πόλεμο χρησιμοποιούσαν συχνότερα τον όρο "Τζέρι" ή "Κράουτ" για τους Γερμανούς αντιπάλους τους.
Υποσημείωση
Κατηγορία:Αρχαίοι πολιτισμοί Κατηγορία:Εξαφανισθέντες λαοί Κατηγορία:Νομαδικές φυλές
Κομητεία Ουψάλας
Εξωτερικοί σύνδεσμοι
Ουψαλα
Ιταλικός κινηματογράφος
Ο Ιταλικός κινηματογράφος περιλαμβάνει τις ταινίες που έγιναν στην Ιταλία ή που δημιουργήθηκαν από Ιταλούς σκηνοθέτες. Ο πρώτος Ιταλός σκηνοθέτης θεωρείται ο Βιτόριο Καλτσίνα και συνεργάτης των αδελφών Λυμιέρ, ο οποίος κινηματογράφησε την ενθρόνιση του Πάπα Λέοντα XIII το 1896. Από την γέννηση του, ο ιταλικός κινηματογράφος επηρέασε τα κινηματογραφικά κινήματα παγκοσμίως. Μέχρι το 2018, οι ιταλικές ταινίες έχουν κερδίσει 14 βραβεία Όσκαρ Καλύτερης Ξενόγλωσσης Ταινίας καθώς και 12 Χρυσοί Φοίνικες, ένα Όσκαρ Καλύτερης Ταινίας και πολλοί Χρυσοί Λέοντες και Χρυσές Άρκτους.
Η Ιταλία είναι η γενέτειρα του καλιτεχνικού σινεμά και η στιλιστική πτυχή των ταινιών υπήρξε ο σημαντικότερος παράγοντας στην ιστορία του ιταλικού κινηματογράφου. Στις αρχές του 1900, καλλιτεχνικές και επικές ταινίες όπως ο Οθέλος (1906), Οι τελευταίες μέρες της Πομπηίας (1908), Η Κόλαση (1911), το Κβο Βάντις (1913) και η Καμπίρια (1914), έγιναν από προσαρμογές βιβλίων ή θεατρικών παραστάσεων. Οι Ιταλοί σκηνοθέτες χρησιμοποιούσαν πολύπλοκα σκηνικά, πλούσια κοστούμια και υψηλούς προϋπολογισμούς, για την παραγωγή πρωτοποριακών ταινιών. Ένα από τα πρώτα κινηματογραφικά κινήματα της αβάντ γκαρντ, ο ιταλικός φουτουρισμός, πραγματοποιήθηκε στην Ιταλία στα τέλη της δεκαετίας του 1910. Μετά από μια περίοδο παρακμής στη δεκαετία του 1920, η ιταλική κινηματογραφική βιομηχανία αναζωογονήθηκε τη δεκαετία του 1930 με την άφιξη του ομιλούντος κινηματογράφου.
Ενώ η φασιστική κυβέρνηση της Ιταλίας παρείχε οικονομική υποστήριξη στην κινηματογραφική βιομηχανία του έθνους, ιδίως την κατασκευή των στούντιο Τσινετσιτά (το μεγαλύτερο κινηματογραφικό στούντιο στην Ευρώπη), ασχολήθηκε επίσης με τη λογοκρισία και έτσι πολλές ιταλικές ταινίες που παρήχθησαν στα τέλη της δεκαετίας του 1930 ήταν ταινίες προπαγάνδας. Μετά τον Β' Παγκόσμιο Πόλεμο η Ιταλία είδε την άνοδο του επιδραστικού ιταλικού νεορεαλιστικού κινήματος, το οποίο ξεκίνησε από τους σκηνοθέτες Λουκίνο Βισκόντι, Ρομπέρτο Ροσελίνι και Βιτόριο ντε Σίκα. Ο Νεορεαλισμός μειώθηκε στα τέλη της δεκαετίας του 1950 υπέρ ελαφρύτερων ταινιών, όπως εκείνων του είδους της Κομεντία αλλ' Ιταλιάνα με σημαντικούς σκηνοθέτες όπως ο Φεντερίκο Φελίνι, ο Μάριο Μονιτσέλι και ο Μικελάντζελο Αντονιόνι, ενώ ηθοποιοί όπως η Σοφία Λόρεν, η Τζουλιέτα Μασίνα και η Τζίνα Λολομπρίτζιτα πέτυχαν διεθνή καριέρα κατά τη διάρκεια αυτής της περιόδου.
Το Σπαγκέτι γουέστερν απέκτησε μεγάλη δημοτικότητα στα μέσα της δεκαετίας του 1960, όταν κορυφώθηκε με την «Τριλογία του Δολαρίου» του Σέρτζιο Λεόνε, το οποίο χαρακτηρίστηκε από την αινιγματική μουσική του συνθέτη Ένιο Μορικόνε. Το σπαγκέτι γουέστερν κατάφερε να γίνει πολύ δημοφιλές είδος του πολιτισμού της Δύσης. Ερωτικά ιταλικά θρίλερ, ή τζάλο, που παρήχθησαν από σκηνοθέτες όπως ο Μάριο Μπάβα και ο Ντάριο Αρτζέντο στη δεκαετία του 1970, επηρέασαν το είδος των ταινιών τρόμου παγκοσμίως. Κατά τη διάρκεια της δεκαετίας του 1980 και του 1990, σκηνοθέτες όπως οι Ερμάνο Όλμι, Μπερνάρντο Μπερτολούτσι, Τζουζέπε Τορνατόρε, Γκαμπριέλ Σαλβατόρες, καθώς και ο Ρομπέρτο Μπενίνι κατάφεραν να κάνουν μεγάλες επιτυχίες, ξαναφέρνοντας στο προσκήνιο τον ιταλικό κινηματογράφο.
Η Ιταλία φημίζεται επίσης για το περίφημο Φεστιβάλ Κινηματογράφου της Βενετίας, το οποίο είναι το παλαιότερο φεστιβάλ κινηματογράφου στον κόσμο και που πραγματοποιείται κάθε χρόνο από το 1932 και απονέμοντας τον Χρυσό Λέοντα. Το 2008, οι Ημέρες της Βενετίας ("Giornate degli Autori"), ένα τμήμα που πραγματοποιήθηκε παράλληλα με το Φεστιβάλ Κινηματογράφου της Βενετίας, δημιούργησε σε συνεργασία με τα στούντιο Σινετσιτά και το Υπουργείο Πολιτιστικής Κληρονομιάς έναν κατάλογο με 100 ταινίες που άλλαξαν τη συλλογική ιστορία της χώρας μεταξύ του 1942 και του 1978.
Πρώιμη περίοδος
thumb|Η Κόλαση (L'Inferno, 1911) η πρώτη ταινία μεγάλου μήκους που έγινε ποτέ. Οι Γάλλοι αδελφοί Λυμιέρ ξεκίνησαν δημόσιες προβολές στην Ιταλία το 1896: τον Μάρτιο στη Ρώμη και το Μιλάνο, τον Απρίλιο στη Νάπολη, το Σαλέρνο και το Μπάρι, τον Ιούνιο στο Λιβόρνο, τον Αύγουστο στο Μπεργκάμο, την Μπολόνια και τη Ραβέννα, τον Οκτώβριο στην Ανκόνα και τον Δεκέμβριο στο Τορίνο, την Πεσκάρα και το Ρέτζιο Ντι Καλάμπρια. Οι βοηθοί των Λυμιέρ παρήγαγαν ταινίες μικρού μήκους που κατέγραφαν την καθημερινή ζωή στα τέλη του 1890 και στις αρχές του 1900. Ο πρωτοπόρος Ιταλός κινηματογραφιστής Φιλοτέο Αλμπερίνι κατοχύρωσε ένα δίπλωμα ευρεσιτεχνίας τον «Κινογράφο» κατά τη διάρκεια αυτής της περιόδου.
Περίοδος βουβής εποχής (1900-1920)
Η ιταλική κινηματογραφική βιομηχανία διαμορφώθηκε μεταξύ 1903 και 1908, με επικεφαλής τρεις μεγάλες οργανώσεις: την Cines, με έδρα τη Ρώμη, και τις Ambrosio Film και Itala Film που έδρευαν στο Τορίνο. Άλλες εταιρείες ακολούθησαν σύντομα στο Μιλάνο και τη Νάπολη, ωστόσο αυτές οι πρώτες εταιρείες πέτυχαν γρήγορα μια αξιοσέβαστη ποιότητα παραγωγής και μπόρεσαν να εμπορεύονται τα προϊόντα τους τόσο στην Ιταλία όσο και στο εξωτερικό.
Οι πρώιμες βουβές ταινίες συνήθως προέρχονται από διασκευές βιβλίων ή θεατρικών έργων, όπως ο Οθέλλος (1906) του Μάριο Κασερίνι και Οι τελευταίες μέρες της Πομπηίας (1908) του Αρτούρο Αμπρόζιο, μια προσαρμογή του ομώνυμου μυθιστορήματος. Επίσης δημοφιλείς κατά τη διάρκεια αυτής της περιόδου ήταν ταινίες για ιστορικές μορφές, όπως η Beatrice Cenci (1909) του Κασερίνι και η Λουκρητία Βοργία (1910) του Ούγκο Φαλένα.
Η Κόλαση, που παρήγαγε η Milano Films το 1911, ήταν η πρώτη μεγάλη μήκους ταινία (ο ορισμός δεν ήταν ξεκάθαρος: είχε διάρκεια πάνω από μία ώρα, οπότε ήταν μια «μεσαίου μήκους ταινία»). Από τους δημοφιλείς ιταλούς ηθοποιούς του βωβού κινηματογράφου εκείνης της περιόδου ξεχωρίζουν οι Εμίλιο Τζιόνε, Αλμπέρτο Κόλλο, Μπαρτολομέο Παγκάνο, Αμλέτο Νοβέλλι, Λύντα Μπορέλλι, Άιντα Καρλόνι Τάλλι, Λίντια Κουαράντα και η Μάρια Τζακομπίνι.
Το Κβο Βάντις (1913) του Ενρίκο Γκαζόνε ήταν ένα από τα πρώτα «blockbusters» στην ιστορία του κινηματογράφου, χρησιμοποιώντας χιλιάδες ηθοποιούς και ένα πλούσιο σκηνικό. Η Καμπίρια (1914) του Τζιοβάνι Παστρόνε ήταν μια ακόμη μεγαλύτερη παραγωγή, καθώς χρειάστηκε δύο χρόνια ολοκλήρωσης και ένα υψηλό προϋπολογισμό και ήταν η πρώτη επική ταινία που έγινε ποτέ. Το Χαμένοι στο Σκοτάδι του Νίνο Μαρτόγκλιο, που κυκλοφόρησε επίσης το 1914, προέβαλε τη ζωή στις φτωχογειτονιές της Νάπολης και θεωρείται πρόδρομος του Νεοραλιστικού κινήματος της δεκαετίας του 1940 και του 1950.
Φουτουριστικός κινηματογράφος
Μεταξύ του 1911 και 1919, η Ιταλία φιλοξένησε το πρώτο κίνημα της avant-garde στον κινηματογράφο, εμπνευσμένο από το φουτουριστικό κίνημα της χώρας. Το μανιφέστο της φουτουριστικής κινηματογραφίας του 1916 υπογράφηκε από τους Φιλίππο Μαρινέττι, Αρμάντο Τζίνα, Μπρούνο Κόρρα, Τζιάκομο Μπάλλα και άλλους. Για τους φουτουριστές, ο κινηματογράφος ήταν μια ιδανική μορφή τέχνης και ένα νέο ​​μέσο που ήταν σε θέση να πραγματοπιοηθεί με ταχύτητα, ειδικά εφέ και μοντάζ. Οι περισσότερες από τις φουτουριστικές ταινίες αυτής της περιόδου έχουν χαθεί, αλλά οι κριτικοί αναφέρουν την Θάις (1917) του Άντον Τζούλιο Μπραγκάγκλια ως μία από τις πιο επιδραστικές ταινίες, που χρησιμεύσε ως η κύρια πηγή έμπνευσης για τον γερμανικό εξπρεσιονιστικό κινηματογράφο την επόμενη δεκαετία.
Η ιταλική κινηματογραφική βιομηχανία αγωνίστηκε ενάντια στον αυξανόμενο ξένο ανταγωνισμό τα χρόνια μετά τον Α' Παγκόσμιο Πόλεμο. Αρκετά μεγάλα στούντιο, μεταξύ των οποίων η Cines και Ambrosio, δημιούργησαν την Ένωση Ιταλικών Κινηματογραφιστών για να συντονίσουν μια εθνική στρατηγική για την παραγωγή ταινιών. Αυτή η προσπάθεια ήταν σε μεγάλο βαθμό ανεπιτυχής, ωστόσο, λόγω της ευρείας αποσύνδεσης μεταξύ παραγωγής και προβολής (ορισμένες ταινίες δεν κυκλοφόρησαν παρά αρκετά χρόνια μετά την παραγωγή τους). Ανάμεσα στις αξιοσημείωτες ιταλικές ταινίες της αείμνηστης βωβής εποχής ήταν το Rotaio (1929) του Μάριο Καμερίνι και ο Ήλιος (1929) του Αλεσάντρο Μπλασέττι.
Φασιστική περίοδος (1930)
Το 1930, ο Τζενάρο Ριτζέλλι σκηνοθέτησε την πρώτη ιταλική ταινία με ήχο, Το τραγούδι της Αγάπης. Ακολούθησε η Μητέρα Γη (1930) και η Ανάσταση (1931) του Μπλασέττι και Ο Φίγκαρο και η Μεγάλη Μέρα του (1931) του Καμερίνι. Η εμφάνιση των ομιλούντων ταινιών οδήγησε σε αυστηρότερη λογοκρισία από τη φασιστική κυβέρνηση.
Κατά τη δεκαετία του 1930, οι ελαφριές κωμωδίες γνωστές ως «λευκά τηλέφωνα» κυριαρχούσαν στον ιταλικό κινηματογράφο. Αυτές οι ταινίες, οι οποίες διέθεταν πολυτελή σκηνικά, προωθούσαν συντηρητικές αξίες και σεβασμό στην εξουσία, και επομένως συνήθως απέφυγαν τον έλεγχο της κυβερνητικής λογοκρισίας. Σημαντικά παραδείγματα αυτών των ταινιών είναι ο Παράδεισος (1932) του Γκουίντο Μπριγκόνε, το O la borsa o la vita (1933) του Κάρλο Μπραγκάγκλια και το Μαζί στο Σκοτάδι (1935) του Ριτζέλλι. Ιστορικές ταινίες όπως το 1860 (1934) του Μπλασέττι και το Scipio Africanus: The Defeat of Hannibal (1937) του Καρμίνε Γκαλόνε ήταν επίσης δημοφιλείς κατά τη διάρκεια αυτής της περιόδου.
Το 1934, η ιταλική κυβέρνηση δημιούργησε τη Γενική Διεύθυνση Κινηματογράφου (Direzione Generale per le Cinematografia) και διόρισε τον Λουίτζι Φρέντι διευθυντή της. Με την έγκριση του Μπενίτο Μουσολίνι, αυτή η διεύθυνση προχώρησε στην ίδρυση μιας πόλης νοτιοανατολικά της Ρώμης αφιερωμένης αποκλειστικά στον κινηματογράφο, που ονομάστηκε Σινετσιτά ("Πόλη του Σινεμά"). Οταν ολοκληρώθηκε το 1937, η Σινετσιτά παρείχε όλα τα απαραίτητα για τη δημιουργία ταινιών: αίθουσες, τεχνικές υπηρεσίες, ακόμη και σχολή κινηματογραφίας, το Πειραματικό Κέντρο Κινηματογράφου (Centro Sperimentale di Cinematografia), για νεότερους μαθητευόμενους. Τα στούντιο της Σινετσιτά διέθεταν τις πιο προηγμένες εγκαταστάσεις παραγωγής της Ευρώπης και αύξησαν σημαντικά την τεχνική ποιότητα των ιταλικών ταινιών. Πολλές ταινίες γυρίστηκαν ακόμη εξ ολοκλήρου στη Σινετσιτά.
Νεορεαλισμός (1940-1950)
Μέχρι το τέλος του Β' Παγκοσμίου Πολέμου, το ιταλικό «νεορεαλιστικό» κίνημα είχε αρχίσει να διαμορφώνεται. Οι νεορεαλιστικές ταινίες ασχολούνται συνήθως με την εργατική τάξη (σε αντίθεση με τα λευκά τηλέφωνα) και γυρίστηκαν σε αληθινή τοποθεσία. Πολλές νεορεαλιστικές ταινίες, αλλά όχι όλες, χρησιμοποίησαν ερασιτέχνες ηθοποιούς. Αν και ο όρος «νεορεαλισμός» χρησιμοποιήθηκε για πρώτη φορά για να περιγράψει την ταινία Διαβολικοί εραστές (Ossessione, 1943) του Λουκίνο Βισκόντι, υπήρχαν αρκετοί σημαντικοί πρόδρομοι του κινήματος, κυρίως ο Μάριο Καμερίνι με την ταινία Τι είναι οι άντρες! (1932), η οποία ήταν η πρώτη ιταλική ταινία που γυρίστηκε εξ ολοκλήρου σε πραγματική τοποθεσία, και η ταινία Four Steps in the Clouds (1942) του Αλεσάντρο Μπλασέττι.
Νεορεαλιστικά έργα όπως η τριλογία του Ρόμπερτο Ροσελίνι Ρώμη, ανοχύρωτη πόλη  (1945), το Paisà (1946) και Γερμανία, έτος μηδέν (1948), με επαγγελματίες ηθοποιούς όπως η Άννα Μανιάνι και μια σειρά από ερασιτέχνες ηθοποιούς, προσπάθησαν να περιγράψουν τις δύσκολες οικονομικές και ηθικές συνθήκες της μεταπολεμικής Ιταλίας και τις αλλαγές στη δημόσια νοοτροπία στην καθημερινή ζωή.